Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
23 ก.ย. 2558

หุ้นโลกผันผวน PMI จีนออกมาต่ำต่อเนื่อง…แนวรับ 1,360 จุด
ดัชนี SET อยู่ที่ 1,366.26 จุด -13.06 จุด -0.95% ปริมาณซื้อขาย 15,400  ลบ.
แนวรับ:          1,360          แนวต้าน:          1,375 / 1,380
 
สรุปทิศทางและแนวโน้มตลาด
การปรับพอร์ตหลัง Fed คงดอกเบี้ย และ PMI จีนที่อ่อนแอ กดดัน SET ตั้งแต่เปิดตลาด: แรงขายทำกำไรตามตลาดหุ้นโลก จาก 1) การปรับพอร์ตของนักลงทุนทั่วโลก หลัง Fed คงดอกเบี้ยในการประชุมสัปดาห์ก่อน 2) PMI ภาคการผลิต ลดลงเหลือ 47.0 จุด ในเดือน ก.ย. ต่ำสุดในรอบ 78 เดือน กดดัน SET ตั้งแต่เปิดตลาด ขณะที่การตั้งสำรองหนี้ SSI ทำให้เร่งขายธนาคารเจ้าหนี้อย่าง KTB SCB TISCO ต่อไป (แนะนำ Switching ไปที่ TMB KBANK แทน)…ทั้งนี้จากประเด็นการตั้งสำรองหนี้ SSI ส่งผลกระทบต่อกำไรบริษัทจดทะเบียนประมาณ 1.2-1.4% ซึ่งคาดว่าจะมีผลกระทบต่อ SET ประมาณ ~20 จุด หรือมี Downside Risk ที่ 1,360 จุด
พอร์ตหลักรอ SET มีสัญญาณฟื้นตัวไปก่อน ขณะที่เก็งกำไรระยะสั้นดูกลุ่มหุ้นที่ได้รับผลดีจากค่าเงินบาทอ่อนค่า: เนื่องจากตลาดหุ้นโลก อ่อนแอกว่าที่คาดการณ์ไว้ ทำให้พอร์ตหลัก อาจรอ SET มีสัญญาณ “ฟื้นตัว” ทางเทคนิคไปก่อน ขณะที่ระยะสั้น “เก็งกำไร” กลุ่มหุ้นที่ได้รับผลดีจากการอ่อนค่าของค่าเงินบาท อย่างกลุ่มอิเล็กทรอนิกส์ อย่าง SVI
หุ้นที่น่าสนใจทางเทคนิค
SVI “ซื้อ” ราคาหุ้นแกว่งตัวขึ้นต่อเนื่อง โดยยืนเหนือเส้นค่าเฉลี่ย 1 เดือน เครื่องมือ DI+ ยังชี้ขึ้นต่อเนื่อง  มีเป้าหมายการปรับสูงขึ้นที่ 5.10 บาท หากผ่านได้มีแนวต้านถัดไปที่ 5.30 บาท เป็นจุดขายทำกำไร
CEN “ซื้อ” ราคาหุ้นมีจังหวะแกว่งตัวขึ้นต่อเนื่อง สามารถยืนเหนือเส้นค่าเฉลี่ย 3 เดือนได้อย่างแข็งแกร่ง เครื่องมือ MACD เป็นบวกยืนยันแนวโน้ม เป็นจังหวะซื้อเก็งกำไร มีแนวต้านแรกที่ 3.70 บาท และถัดไปที่ 3.80 บาท
Futures แนวรับ          แนวต้าน
SET50       865            870
                860            875
Gold         19300          19400
               19150          19600
Oil           1750           1800
               1700             –